स्रोतका अनुसार राप्रपा नेपालका अध्यक्ष कमल थापाले संविधान संशोधन र मधेसी मोर्चाको माग सम्बोधनका लागि तत्काललाई एउटा उच्चस्तरीय संयन्त्र गठन गर्न सकिने र चुनाव सम्बन्धी कानुनहरु संसदबाट बनाउने प्रक्रिया अघि बढाउन एमालेले सघाउने भएकाले त्यसतर्फ लाग्न प्रधामन्त्रीलाई सुझाव दिएका छन् । कार्यदल गठन गर्ने कुरामा एमाले पनि सकारात्मक रहेको स्रोतले जनाएको छ । तर मधेसी मोर्चा त्यसमा सहमत भइसकेको छैन । सरकार संविधान संशोधन विधेयक फिर्ता लिन वा थाति राख्न तयार छैन ।
